GO GEORGE pas roetes aan vir Outeniqua-rolstoeluitdaging | Go George
GO GEORGE pas roetes aan vir Outeniqua-rolstoeluitdaging
Published: Tue, 10 Sep 2019
Die gewilde GO GEORGE-gelukbringer Georgie het vir groot vermaak gesorg tydens verlede jaar se rolstoelwedren. Hy sal Saterdag weer by die wegspringpunt wees om vir selfies te poseer saam met sy bewonderaars.
GO GEORGE sal sekere roetes tydelik herlei om plek te maak vir die atlete wat deelneem aan die Outeniqua-rolstoeluitdaging (OCC) op Saterdag 14 September 2019.
Twee padsluitings’n Gedeelte van Knysnaweg tussen die Garden Route Mall en CTM, in die rigting van die dorp, sal Vrydagaand vanaf 20:00 tot Saterdag 13:00 gesluit word, wat geringe afwykings op Roete 7 CBD-Mall en Roete 24 CBD-Loerie Park-Mall tot gevolg sal hê.In Yorkstraat sal die gedeelte tussen Stanmar Motors en PW Botha Kollege Saterdag gesluit word vanaf 05:00 tot 11:00. Dit noodsaak alle busse vanaf Pacaltsdorp wat via Yorkstraat dorp toe ry om gedurende daardie tyd herlei te word. Dieselfde geld vir Roete 9 Industrial Loop wat ook normaalweg deur Yorkstraat ry.
Pamflette met besonderhede van die roete-aanpassings, alternatiewe bushaltes wat gebruik kan word en roetekaarte word vir die hele week voor die wedren op die geraakte roetes versprei. Plakkate is ook by die bushaltes wat tydelik gesluit sal word geplaas sodat passasiers nie op die betrokke dag onverhoeds betrap word nie.
GO GEORGE-bestuurder, James Robb doen ‘n beroep op die publiek en passasiers om die geleentheid aan te gryp en rolstoelatlete van regoor Suid-Afrika en verskeie ander lande welkom te laat voel in George.
“Om hierdie groot gebeurtenis te akkommodeer, verg fyn beplanning en voorbereiding aan ons kant, maar dit is ‘n voorreg om hierdie vaardige, entoesiasties atlete op wiele op hierdie manier te ondersteun. Hulle inspireer ons regtig,” sê hy. “Daarom versoek ons ook ons passasiers om die vyf ure van ongerief een keer ‘n jaar in ‘n goeie gees te verdra en die atlete aan te moedig en toe te juig. Ons personeel het hulp aangebied om die atlete te ondersteun, van ‘n waterpunt wat hulle gaan beman, rolstoele stoot vir die pretloop en die aansporing van die langafstandatlete wanneer in hulle in Pacaltsdorp aankom.”
Vertragings op alle busroetes verwag
Passasiers moet kennis neem dat vertragings op alle busroetes verwag word, nie net dié wat herlei word nie, as gevolg van enkellaan-verkeer in sekere gebiede, verkeer wat herlei word, opeenhopings by die kruisings in Yorkstraat, sowel as herleide roetes wat langer in afstand is as die normale roetes.
Robb moedig passasiers aan om hul ritte voor die tyd te beplan en om vroeër as gewoonlik te vertrek om steeds betyds by die werk te kom. “In sommige gevalle kan dit ook langer neem om werk toe te stap nadat jy van die bus afgeklim het, so hou dit asseblief ook in gedagte,” vra hy.
Vir meer inligting, besoek gerus die GO GEORGE Facebook-blad of skakel die inbelsentrum betyds by 0800 044 044 vir hulp met roetebeplanning.
Previous ArticleGO GEORGE adapting routes for Outeniqua Wheelchair Challenge
Next ArticleJoin GO GEORGE in supporting OCC 2019
Join GO GEORGE in supporting OCC 2019 Thu, 12 Sep 2019
GO GEORGE pas roetes aan vir Outeniqua-rolstoeluitdaging Tue, 10 Sep 2019
GO GEORGE adapting routes for Outeniqua Wheelchair Challenge Tue, 10 Sep 2019
Pedestrians are part of the transport system too Tue, 3 Sep 2019
Mutual respect and consideration result in a pleasant trip for all Thu, 29 Aug 2019
GO GEORGE having fun while supporting the athletes at this year's OCC! Ready for the 5km Fun Run to begin!… twitter.com/i/web/status/11727…
Sep 14, 2019 10:37 am
Executive Mayor Alderman Melvin Naik supporting Martelize Brink (radio presenter at RSG) at this year's OCC.… twitter.com/i/web/status/11727…
Sep 14, 2019 8:18 am
GO GEORGE supporting the OCC! Good luck to all the athletes. @george_mun pic.twitter.com/DIx3U7Q3WU
Sep 14, 2019 7:39 am